**FOTOGRAFAVIMO PASLAUGŲ TEIKIMO SUTARTIS**

2021 m. \_\_\_\_\_\_\_\_\_\_\_\_mėn. \_\_\_\_\_\_\_\_\_ d., Vilnius

\_\_\_\_\_\_\_\_\_\_\_\_\_\_\_\_\_\_\_, asmens kodas \_\_\_\_\_\_\_\_\_\_\_\_\_\_ (**toliau – Užsakovas**) ir Vardenis Pavardenis , asmens kodas \_\_\_\_\_\_\_\_\_\_\_\_\_\_\_\_\_\_ (toliau – **Fotografas**) sudarėme šią fotografavimo paslaugų teikimo sutartį (**toliau – Sutartis**), pagal kurią Fotografas įsipareigoja suteikti fotografavimo paslaugas (toliau – paslaugos) bei perduoti retušuotas fotografijas Užsakovui bei turtines teises į jas, o Užsakovas įsipareigoja priimti perduodamas fotografijas bei sumokėti už jas Sutartyje numatyta tvarka bei terminais.

1. **SUTARTIES OBJEKTAS**
2. Fotografas įsipareigoja suteikti Užsakovui vestuvių, kurios vyks \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ mieste fotografavimo paslaugas.
3. Paslaugų teikimo laikas – nuo \_\_\_\_\_ iki \_\_\_\_\_\_\_\_ val. Esant poreikiui, šalių susitarimu paslaugų teikimo laikas gali būti pratęstas, teisingai atlyginant.
4. Fotografas įsipareigoja perduoti Užsakovui **\_\_\_\_\_\_\_vnt.** retušuotų fotografijų **iki \_\_\_\_\_\_\_\_\_\_\_\_\_.** Fotografijų perdavimo terminas gali būti pratęstas dviem savaitėms, Fotografui apie tai įspėjus Užsakovą ne vėliau kaip sutartą fotografijų perdavimo dieną.
5. Fotografijos perduodamos Užsakovui elektroninių priemonių pagalba.
6. Fotografas, perduodamas fotografijas, perduoda ir turtines teises į jas Užsakovui.
7. Fotografijos laikomos perduotomis Užsakovui nuo visų fotografijų perdavimo momento. Fotografui pateikus Užsakovui fotografijas, pastarasis negali reikšti pretenzijų dėl fotografijų neperdavimo.
8. Neretušuotos fotografijos Užsakovui nėra perduodamos.
9. Fotografas kartu su fotografijomis perduoda ir turtines teises į jas, kuriomis Užsakovas naudojasi nepažeisdamas neturtinių Fotografo teisių bei vadovaudamasis šios Sutarties nuostatomis.
10. Sutarties pasirašymo dieną Užsakovas sumoka Fotografui avansą, kurio dydis yra \_\_\_\_\_\_\_ Eur ir kuris yra įskaitomas į galutinę Sutarties kainą. Užsakovui avanso nesumokėjus, Sutartis neįsigalioja ir Fotografas gali sudaryti sutartį su kitu užsakovu numatytai dienai.
11. Bendra paslaugų kaina yra \_\_\_\_\_\_\_\_\_\_\_\_\_\_\_\_\_\_\_ Eur, į kurią įskaitomas sumokėtas avansas.
12. Sudarydamas sutartį, Užsakovas patvirtina, kad jam yra žinomas Fotografo darbo stilius ir jis Užsakovui yra priimtinas.
13. Užsakovas visą sutarties kainą sumoka Fotografui paslaugų teikimo dieną, bet ne vėliau kaip per dvi dienas nuo paslaugų suteikimo dienos.
14. Mokėjimas atliekamas Fotografui grynais pinigais arba į Fotografo nurodytą banko sąskaitą.
15. Užsakovui vėluojant sumokėti visą Sutarties kainą, jis privalo mokėti 0,02 procento dydžio delspinigius nuo nesumokėtos Sutarties kainos už kiekvieną uždelstą dieną.
16. **SUTARTIES DALYKAS**
17. Fotografas įsipareigoja padaryti bei Užsakovui pateikti 3 punkte numatytą kiekį retušuotų fotografijų JPG formatu.
18. Fotografas perduoda ir visų fotografijų sumažintas versijas greitesnei peržiūrai bei aukštos kokybės fotografijų filmą.
19. Fotografas perduoda Užsakovui USB laikmeną ir 30 atspausdintų fotografijų.
20. Fotografas, nesuėjus 3 p. numatytam terminui, gali pateikti Užsakovui kelias padarytas fotografijas, tačiau Užsakovas negali reikalauti Fotografo pateikti fotografijas anksčiau numatyto termino.
21. **FOTOGRAFO TEISĖS BEI PAREIGOS**
22. Fotografas turi teisę:
    * + Gauti visą būtiną informaciją iš Užsakovo apie paslaugų teikimo vietą, techninę informaciją, kaip į ją nusigauti ir kt., bei kitą būtiną informaciją paslaugų teikimui;
      + Gauti iš Užsakovo išlaidų kurui atlyginimą, jeigu paslaugos teikiamos ne \_\_\_\_\_\_ mieste. Išlaidos kurui atlyginamos tokia pat tvarka kaip ir mokestis už suteiktas paslaugas;
      + Tuo atveju, jeigu nepertraukiamas paslaugų teikimas viršija šešias valandas, Fotografas turi teisę gauti Užsakovo organizuotą maitinimą;
      + Esant atskiram susitarimui su Užsakovu, atlikti bandomąją fotosesiją bei gauti už ją apmokėjimą, jei bandomoji fotosesija neįeina į paslaugų paketą;
      + Duoti nurodymus fotosesijos dalyviams apie jų elgesį fotosesijos metu bei nepaisyti jų patarimų bei bandymų įtakoti Fotografo kūrybinį procesą;
      + Gauti Sutartyje numatytą atlyginimą numatytais terminais ir tvarka, o Užsakovui vėluojant mokėti, sulaikyti fotografijų perdavimą bei reikalauti sumokėti delspinigius;
      + Reikalauti Užsakovo nepažeisti jo neturtines autorines teises, kurios galioja neterminuotai;
      + Reikalauti viešai Užsakovo skelbiamose fotografijose nurodyti Fotografo vardą, o taip pat nepažeisti fotografijų vientisumo bei nekeisti jų išvaizdos;
      + Duoti leidimą Užsakovui naudoti fotografijas komerciniais tikslais, nurodant jose Fotografo vardą, nepažeidžiant jų vientisumo bei nekeičiant išvaizdos;
      + Viešai skelbti, publikuoti suderintą fotografijų kiekį savo tinklalapyje arba socialiniuose tinkluose asmeniniais bei komerciniais tikslais, apie tai įspėjęs Užsakovą, nenurodydamas fotosesijos dalyvių asmens duomenų;
      + Reikalauti iš Užsakovo atlyginti Fotografo patirtus nuostolius, atsiradusius dėl Užsakovo kaltės;
      + Reikalauti atlyginti žalą, atsiradusią Fotografo reputacijai Užsakovui netinkamai naudojantis fotografijomis;
      + Dėl svarbios priežasties nutraukti Sutartį, numatytais terminais bei tvarka įspėjus Užsakovą;
      + Turi teisę į trumpas pertraukas fotosesijos metu, ne ilgesnes negu \_\_\_\_\_ min.
23. Fotografas įsipareigoja:

* Sutartyje numatytu laiku atvykti į sutartą paslaugų teikimo vietą. Fotografas, negalėdamas numatytu laiku atvykti į sutartą vietą, apie tai privalo informuoti Užsakovą ne vėliu negu prieš 24 valandas iki paslaugų teikimo pradžios;
* Turėti su savimi visą būtiną įrangą paslaugų teikimui bei atsarginį fotoaparatą;
* Pasirūpinti dekoracijomis, esant papildomam susitarimui su Užsakovu;
* Daryti fotografijas skaitmeniniu fotoaparatu;
* Perduoti Užsakovui numatytą kiekį retušuotų fotografijų numatytais terminais elektroninių ryšių priemonėmis;
* Negalėdamas perduoti fotografijų numatytu laiku, informuoti apie tai Užsakovą ne vėliau negu numatytą fotografijų perdavimo dieną;
* Prieš Sutarties sudarymą supažindinti Užsakovą su savo kūryba, pateikiant jam kelias savo darytas fotografijas arba duodant nuorodą į tinklalapį arba socialinį tinklą;
* Atlyginti Užsakovo patirtus tiesioginius nuostolius, atsiradusius dėl Fotografo kaltės;
* Laikytis konfidencialumo pareigos, neatskleisti fotosesijų dalyvių asmens duomenų;
* Publikuoti fotografijas, nepažeidžiant Užsakovo bei kitų fotosesijos dalyvių teisių bei interesų;
* Saugoti savo archyve atsargines fotografijų kopijas iki šešių mėnesių;
* Viešai nepublikuoti fotografijų, jeigu tai pažeis Užsakovo teises;
* Atsakyti už trečiųjų asmenų veiksmus, jeigu jie yra pasitelkiami paslaugų teikimui Fotografo pasirinkimu;
* Užtikrinti, kad turtinės teisės į fotografijas niekam neperduotos;
* Suteikti Užsakovui teisę asmeniniais tikslais viešai rodyti fotografijas bei gaminti fotografijų atspaudus, nepažeidžiant Fotografo asmeninių neturtinių teisių.

1. **UŽSAKOVO TEISĖS IR PAREIGOS**
2. Užsakovo pereigos:

* Suteikti visą būtiną informaciją Fotografui, reikalingą tinkamam paslaugų teikimui, komunikuoti su Fotografu iki paslaugų teikimo, būti pasiekiamas telefonu paslaugų teikimo dieną;
* Esant poreikiui, iš anksto nugabenti Fotografą į numatomą paslaugų teikimo vietą vietovės apžiūrai;
* Pareikšti savo poreikius/norus fotosesijai iki fotosesijos pradžios;
* Priimti Fotografo perduodamas fotografijas. Atsisakyti priimti perduodamas fotografijas draudžiama, vadovaujantis subjektyviais motyvais, pavyzdžiui, kad fotografijos negražios ir pan.;
* Nesikišti į Fotografo kūrybinį procesą, jei poreikiai nebuvo pareikšti iki fotosesijos pradžios;
* Tinkamai ir laiku atsiskaityti su Fotografu, o taip pat Sutarties sudarymo dieną sumokėti jam avansą;
* Atlyginti Fotografo patirtas išlaidas kurui, jeigu paslaugos teikiamos ne \_\_\_\_\_ mieste;
* Suteikti Fotografui maitinimą, jeigu paslaugos yra teikiamos nepertraukiamai šešias valandas.
* Suteikti Fotografui trumpas pertraukas fotosesijos metu, neviršijančias \_\_\_\_\_ min.
* Atlyginti Fotografui nuostolius, atsiradusius dėl Užsakovo kaltės, taip pat pažeidus Fotografo autorines teises;
* Mokėti delspinigius, jeigu vilkinamas atsiskaitymas numatytais terminais;
* Viešai skelbiant fotografijas asmeniniais tikslais, nurodyti Fotografo vardą;
* Nepažeisti fotografijų išvaizdos, vientisumo bei kitų neturtinių Fotografo teisių;
* Prieš naudojantis fotografijomis komerciniais tikslais, gauti Fotografo rašytinį sutikimą;
* Laikyti konfidencialumo įsipareigojimo, neatskleisti Fotografo honoraro dydžio kitiems asmenims;
* Negalėdamas įvykdyti Sutarties, kuo anksčiau informuoti apie tai Fotografą;
* Sumokėti Fotografui už bandomąją fotosesiją, esant susitarimui su Fotografu;
* Neperduoti turtinių teisių į fotografijas tretiesiems asmenims;
* Iš anksto susipažinti fu Fotografo darbo stiliumi bei fotografijomis;

1. Užsakovo teisės:

* Reikalauti, kad Fotografas atvyktų sutartu laiku į fotosesijos vietą fotosesijos atlikimui;
* Reikalauti, kad Fotografas būtų pasiekiamas telefonu fotosesijos dieną;
* Pareikšti savo norus dėl fotosesijos atlikimo iki fotosesijos pradžios;
* Reikalauti Fotografo pateikti jam fotografijas numatytu laiku;
* Vienašališkai nutraukti Sutartį, tačiau tokiu atveju privalo atlyginti Fotografo patirtus tiesioginius nuostolius;
* Reikalauti atlyginti tiesioginius nuostolius, atsiradusius dėl Fotografo kaltės;
* Nesutikti su fotografijų viešu paskelbimu, jeigu tai pažeis Užsakovo teises bei interesus;
* Naudoti fotografijas komerciniais tikslais, tik esant išankstiniam Fotografo sutikimui.

1. **ŠALIŲ ATSAKOMYBĖ**
2. Užsakovas, vėluodamas sumokėti Fotografui už fotografijas, privalo mokėti Fotografui 0,02 procentus delspinigius už kiekvieną uždelstą dieną.
3. Fotografas gali sulaikyti fotografijų perdavimą tokiam terminui, kiek Užsakovas vėluoja atsiskaityti už fotografijas.
4. Jeigu dėl susiklosčiusių *force majeure* aplinkybių, kaip jos apibrėžiamos Lietuvos Respublikos civilinio kodekso 6.212 str. 1 d., viena arba abi sutarties šalys nebegali įvykdyti sutarties, jai/ joms netaikoma civilinė atsakomybė už sutarties sąlygų neįvykdymą, jeigu kita sutarties šalis buvo tinkamai informuota apie negalėjimą įvykdyti sutartį iš karto, tik paaiškėjus nurodytoms force majeure aplinkybėms. Atsiradus force majeure aplinkybėms, jokios nuobaudos kaip civilinės atsakomybės apraiška netaikomos šalims, o tuo atveju, jeigu Užsakovas sumokėjo avansą, Fotografas jį grąžiną.
5. Sutarties šalys susitaria, kad COVID-19 Lietuvos Respublikoje paskelbto karantino metu yra priskiriamas force majeure aplinkybei, todėl sutarties šaliai negalint sutarties įvykdyti dėl šalyje paskelbto karantino, jai netaikoma civilinė atsakomybė už sutarties neįvykdymą. Atsiradus šiai force majeure aplinkybei, jokios nuobaudos kaip civilinės atsakomybės apraiška netaikomos šalims, o tuo atveju, jeigu Užsakovas sumokėjo avansą, Fotografas jį grąžiną.
6. Jeigu Fotografas negali įvykdyti sutarties dėl Užsakovo kaltės (atšaukiamos vestuvės ir pan.) arba dėl kitos priežasties, kuri nepriskirtina force majeure aplinkybei, Užsakovo sumokėtas avansas Fotografui negrąžinamas ir laikomas jo patirtais minimaliais nuostoliais. Užsakovas taip pat privalo atlyginti Fotografo patirtus tiesioginius nuostolius dėl sutarties nutraukimo, jeigu tokių nuostolių paskaičiavimą ir jų faktinį pagrindimą Fotografas pateikia Užsakovui. Nuostolių paskaičiavimą Fotografas pateikia Užsakovui ne vėliau kaip per dešimt dienų nuo numatytos paslaugų teikimo datos. Užsakovas privalo juos atlyginti ne vėliau negu per dešimt dienų nuo nuostolių pagrindimo pateikimo.
7. Jeigu sutartis nutraukiama dėl Fotografo kaltės, jis privalo grąžinti Užsakovui sumokėtą avansą, bei sumokėti avanso dydžio baudą, o taip pat atlyginti kitus tiesioginius nuostolius, kuriuos Užsakovas patyrė dėl Sutarties nutraukimo. Tiesioginių nuostolių apskaičiavimą Užsakovas turi pateikti Fotografui ne vėliau kaip per dešimt dienų nuo numatytos paslaugų teikimo datos. Fotografas privalo juos atlyginti ne vėliau negu per dešimt dienų nuo nuostolių pagrindimo pateikimo.
8. **KITOS SUTARTIES SĄLYGOS**
9. Sutartis įsigalioja nuo jos pasirašymo bei avanso Fotografui sumokėjimo momento.
10. Sutartis galioja iki visiško įsipareigojimų pagal ją įvykdymo momento.
11. Sutartinių įsipareigojimų neįvykdymas arba netinkamas įvykdymas neatleidžia šalių nuo pareigos tinkamai įvykdyti sutartinius įsipareigojimus bei kitai šaliai atlyginti jos patirtus nuostolius.
12. Ši Sutartis gali būti pakeista bei nutraukta abiejų šalių laisva valia ir susitarimu.
13. Sutarties pakeitimas įforminamas tokia pat forma, kaip ir pirminė Sutartis ir įsigalioja nuo abiejų šalių pasirašymo momento.
14. Bet kuri šalis gali nutraukti Sutartį dėl svarbių priežasčių, įspėjusi kitą šalį ne vėliau negu prieš 30 (trisdešimt) dienų. Tokiu atveju Sutartį nutraukusi šalis turi atlyginti tiesioginius kitos šalies nuostolius, atsiradusius dėl vienašalio Sutarties nutraukimo.
15. Šalis gali vienašališkai nutraukti Sutartį dėl bet kokių priežasčių, įspėjusi kitą šalį ne vėliau negu prieš 40 (keturiasdešimt) dienų. Šiuo atveju Sutartis negali būti nutraukta, jeigu iki paslaugų teikimo dienos liko ne daugiau negu 60 dienų. Jeigu Sutartis nutraukiama šiuo pagrindu, šalis privalo sumokėti kitai šaliai avanso dydžio sumą, kuri įskaitoma į nuostolių atlyginimą, o taip pat atlyginti kitus tiesioginius bei netiesioginius nuostolius kitai šaliai, jeigu tokių yra.
16. Šios sutarties turinys taip pat bet kuri kita informacija, kuri yra/tarp žinoma apie kitą šalį ir/ar jos vykdomą veiklą šios sutarties sudarymo ir/ar vykdymo metu, laikoma konfidencialia ir negali būti atskleista jokiam trečiajam asmeniui, jeigu tai nenumatyta teisės aktuose ar nėra įgaliotų valstybės institucijų įpareigojimo šią informaciją atskleisti. Tuo atveju, jei šalis turi atskleisti konfidencialią informaciją, jis turi atskleisti kaip galima mažiau tokios informacijos ir apie atskleidimą nedelsiant informuoti kitą šalį. Esant abejonių, ar informacija yra konfidenciali, šalis įsipareigoja laikyti ją konfidencialia, kol bus gautas kitos šalies pareiškimas. Už konfidencialumo įsipareigojimo pažeidimą taikoma penkių šimtų eurų dydžio bauda ir pareiga atlyginti kitus tiesioginius nuostolius.
17. **ŠALIŲ REKZITAI IR PARAŠAI**

Užsakovas Fotografas